### A N U N Ț

În conformitate cu prevederile art. 554 din Ordonanța de urgență a Guvernului nr. 57/2019 *privind Codul administrativ*, cu modificările și completările ulterioare și ale Hotărârii de Guvern nr. 1336/2022 *pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice,* cu modificările și completările ulterioare,la cererea angajatului, pe baza propunerii șefului ierarhic și cu aprobarea conducătorului instituției,

Consiliul Județean Cluj organizează **EXAMEN DE PROMOVARE,** în data de **21.07.2023 ora 1000**, pentru promovarea din funcția de muncitor necalificat, treapta I în muncitor calificat (lucrător pentru drumuri, poduri și căi ferate), treapta IV la Serviciul Operațional din cadrul Direcției de Administrare a Domeniului Public și Privat al Județului Cluj ca urmare a obținerii unui certificat de calificare în meserie/ocupație.

**LOCUL de desfășurare a examenului** este la sediul Direcției de Administrare a Domeniului Public și Privat al Județului Cluj din Cluj-Napoca, strada Vaida Voievod, nr. 55.

**CONDIȚII de participare**

* Certificat de calificare în meseria lucrător pentru drumuri, poduri și căi ferate;
* Vechime în muncă – nu e necesar.

**DOSARUL de înscriere la examen** se depune de către candidat în termen de 5 zile lucrătoare de la data afişării anunţului privind organizarea examenului de promovare, respectiv în perioada **07.07.2023 – 13.07.2023** la sediul Consiliului Judeţean Cluj, camera 305, Serviciul Resurse Umane şi va conţine în mod obligatoriu:

1. cerere de înscriere, conform formularului anexat;
2. copie dupa certificatul de calificare în meseria lucrător pentru drumuri, poduri și căi ferate.

**MODALITATEA de desfășurare a examenului:**

* Examenul de promovare constă în următoarele etape:
* selecția dosarelor de examen în termen de o zi lucrătoare de la expirarea termenului de depunere a dosarelor, pe baza îndeplinirii condițiilor de participare la examen;
* proba practică.

Se pot prezenta la următoarea etapă numai candidaţii declaraţi „admis” la etapa precedentă.

* Proba practică constă în testarea abilităţilor şi aptitudinilor practice ale candidatului, conform tematicii de examen specificată mai jos.
* Proba practică se desfăşoară pe baza unui plan stabilit de comisia de concurs, care va include următoarele criterii de evaluare:

a) capacitatea de adaptare;

b) capacitatea de gestionare a situaţiilor dificile;

c) îndemânare şi abilitate în realizarea cerinţelor practice;

d) capacitatea de comunicare;

e) capacitatea de gestionare a resurselor alocate pentru desfăşurarea probei practice.

* Comisia de concurs stabileşte punctajul maxim pentru fiecare criteriu de evaluare, astfel încât punctajul total să fie maxim 100 de puncte.
* Sunt declaraţi admişi la proba practică candidaţii care au obţinut minimum 50 de puncte.
* Comunicarea rezultatelor la fiecare probă se realizează prin afişare la sediul şi pe pagina de internet a Consiliului Județean Cluj, în termen de o zi lucrătoare de la data finalizării probei şi conţine atât punctajul obţinut, cât şi menţiunea „admis“ sau „respins“, după caz.
* După afişarea rezultatelor obţinute la selecţia dosarelor de înscriere și proba practică candidaţii nemulţumiţi pot depune contestaţie la compartimentul resurse umane, în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probei practice, sub sancţiunea decăderii din acest drept.
* Afişarea rezultatelor obţinute de candidaţi la probele concursului, precum şi afişarea rezultatelor soluţionării contestaţiilor şi a rezultatelor finale ale concursului se realizează folosindu-se codul numeric pentru identificare atribuit fiecărui candidat.

**TEMATICA de examen pentru muncitor calificat** (lucrător pentru drumuri, poduri și căi ferate)

1. Pregătirea suprafețelor suport pentru lucrările de montare a indicatoarelor rutiere şi pentru realizarea lucrărilor de aplicare bicomponent 2K;
2. Utilizarea materialele necesare activităţii de montare a indicatoarelor rutiere;
3. Montarea/demontarea indicatoarelor rutiere;
4. Asigurarea funcționării mașinilor, utilajelor și a echipamentelor mecanice care ajută la realizarea activităţilor în legătură cu specificul DADPP-Serviciul Operaţional;
5. Folosirea trusei/truselor de scule;
6. Remedierea defecțiunilor;
7. Transportul/Utilizarea sculelor de lucru;
8. Reguli generale de protecția muncii și PSI.

Informații suplimentare se pot obține la adresa <https://cjcluj.ro/concurs/> sau la sediul Consiliului Județean Cluj, Calea Dorobanților nr. 106 – Serviciul Resurse Umane, camera 305, persoana de contact Simona Man, consilier, email [simona.man@cjcluj.ro](mailto:simona.man@cjcluj.ro), tel/fax 0372-640024.

Anexăm: Formularul de înscriere.

**Afișat în data de 07.07.03.2023 ora 8:00, la sediul și pe pagina de internet a Consiliului Județean Cluj**